Hændelsen skete efter 86. minutters spil.

Et i forvejen kriseramt AaB skal nu have flere tusinde kroner op ad lommen efter 1-2-nederlaget mod OB i Odense fredag den 10. marts . Fodboldens Disciplinærinstans har nemlig valgt at tildele aalborgenserne en bøde på 20.000 kroner, fordi klubbens medrejsende fans til kampen antændte to romerlys. Det fremgår af DBU's hjemmeside . - Dommeren indberettet, at der i kampens 86. minut blev antændt to romerlys i AaB’s tilskuerafsnit, lyder det i kendelsen, der forinden berettede om OB-fansenes brug af romerlys, der også er blevet straffet. AaB har ifølge DBU været forelagt dommerens indberetning og er anmodet om at sende en redegørelse til Fodboldens Disciplinærinstans, hvilket Superliga-klubben har gjort. Det er ikke første gang AaBs fans - som ellers er rost af både spillere og ledere for deres vokal og fremmøde, trods den resultatmæssige krise - straffer klubben. Så sendt som i pokalkampen mod Viborg på hjemmebane i starten af måneden. Dengang lød bøden på et par dyre fadøl: 25.000 kroner, fordi "dommeren i forbindelse med AaB's scoringer i det henholdsvis 51. og 56. minut registrerede omkring fem-ti kast af øl på banen." Dengang var det 13. indberetning på et år, hvor DBUs disciplinærinstans straffede AaB for overtrædelse af reglerne om sikkerhed og orden på stadion.